EM i fotball 1992
Europamesterskapet i fotball 1992 (Euro 92) ble spilt i Sverige. Mesterskapet fant sted i en tid med politiske omveltninger i Europa. Før kvalifiseringen begynte hadde Tyskland blitt gjenforent, og de fleste kommunistdiktaturene i Sentral- og Øst-Europa hadde falt. Underveis i kvalifiseringsspillet ble Sovjetunionen oppløst, og det brøt ut borgerkrig i Jugoslavia. 